కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
బంగ్లాదేశ్‌ టూర్‌ని బహిష్కరించిన ఆస్ట్రేలియా
ఆటగాళ్ల కాంట్రాక్ట్ ముగిసి దాదాపు మూడు వారాలు గడుస్తున్నా.. బోర్డు నుంచి ఎలాంటి సానుకూల స్పందన
TNN | Updated:
Jul 24, 2017, 04:08PM IST
బంగ్లాదేశ్‌ టూర్‌ని బహిష్కరించిన ఆస్ట్రేలియా
ఆస్ట్రేలియా క్రికెటర్లు, ఆ దేశ క్రికెట్ బోర్డు మధ్య నెలకొన్న వేతనాల వివాదం తీవ్రస్థాయికి చేరింది. ఆటగాళ్ల కాంట్రాక్ట్ ముగిసి దాదాపు మూడు వారాలు గడుస్తున్నా.. బోర్డు నుంచి ఎలాంటి సానుకూల స్పందన రాకపోవడంతో ఆగస్టు&zwnj;లో ఆరంభంకానున్న బంగ్లాదేశ్ పర్యటనని బహిష్కరిస్తున్నట్లు క్రికెటర్లు ప్రకటించారు. ఈ నిర్ణయం తీసుకునే ముందు ఆస్ట్రేలియా జట్టు కెప్టెన్ స్టీవ్&zwnj;స్మిత్, వైస్ కెప్టెన్ డేవిడ్ వార్నర్.. ఆస్ట్రేలియా క్రికెటర్ల అసోసియేషన్&zwnj;తో సుదీర్ఘ చర్చలు జరిపినట్లు వార్తలు వస్తున్నాయి. ఆగస్టు 22 నుంచి బంగ్లాదేశ్&zwnj;తో రెండు రోజుల వార్మప్ మ్యాచ్&zwnj; ఆడిన అనంతరం.. ఆగస్టు 27 నుంచి రెండు టెస్టుల సిరీస్&zwnj;లో ఆస్ట్రేలియా పోటీపడాల్సి ఉంది.
ఆస్ట్రేలియా బోర్డుకి వచ్చిన ఆదాయంలో పావు వంతు ఇప్పటి వరకు ఆటగాళ్లకి వేతనాల రూపంలో బోర్డు అందజేసేది. కానీ.. కొత్త కాంట్రాక్ట్&zwnj;లో కేవలం మిగులును మాత్రమే అందజేయాలని బోర్డు నిర్ణయించడంతో ఆటగాళ్లు కాంట్రాక్ట్&zwnj;పై సంతకం చేయకుండా వ్యతిరేకిస్తున్నారు. పాత కాంట్రాక్ట్ గడువు జూన్ 30న ముగియగా.. కొత్త దానిపై సంతకం చేయకపోవడంతో ప్రస్తుతం ప్రధాన జట్టుతో పాటు దాదాపు 300 మందికి పైగా దేశంలోని క్రికెటర్లు నిరుద్యోగులుగా మిగిలారు. ఈ సమస్యని పరిష్కరించాలని రెండు నెలలుగా మాజీ క్రికెటర్లు, క్రికెట్ పెద్దలు ప్రయత్నిస్తున్నా ఫలితం లేకపోయింది.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.